Нам вельмі не хапае закона аб дабрачыннасці, які існуе ў многіх нашых суседзяў. Напрыклад, у Расіі ён быў прыняты яшчэ ў 1995 годзе. І калі мы сустракаемся з нашымі расійскімі калегамі, то не можам не адзначыць, што іх заканадаўчая база за гэты час спрыяла развіццю дабрачыннасці ва ўсіх пластах грамадства. Таксама яна дапамагла юрыдычна прастымуляваць прадстаўнікоў бізнесу развіваць сацыяльныя напрамкі ў сваёй дзейнасці і дазволіла ахвяраваць больш грошай. Было б ідэальна, калі б такі закон існаваў і ў нас і дапамагаў будаваць гэтак жа эфектыўна дабрачынную сацыяльную дапамогу.